13 PRIEDAS

PATVIRTINTA

Panevėžio suaugusiųjų ir jaunimo mokymo centro direktoriaus 2020 m. lapkričio 30 d.

įsakymu Nr.1.4-V-135

**VIRTUALAUS BENDRAVIMO IR DARBO TAISYKLĖS**

**NUOTOLINIO MOKYMOSI PAMOKOSE/KONSULTACIJOSE**

Primename, kad visi mokiniai yra susipažinę su Mokinių darbo tvarkos ir elgesio taisyklėmis, mokymo sutartimi, kurių įsipareigojo laikytis.

1. Svarbiausia taisyklė nuotolinio mokymosi pamokose/konsultacijose – **pagarba vienas kitam**.

2. Virtualioje pamokoje/konsultacijoje mokinys dalyvauja realiame laike, realiu vaizdu savo ekrane (kad matytųsi veidas), pasivadinęs tikru savo vardu ir pavarde, išjungtu mikrofonu (įsijungia mikrofoną tik mokytojui leidus), dalyvauja vienas (be pašalinių asmenų).

3. Prieš vaizdo pamoką/konsultaciją mokinys užtikrina savo tvarkingą ir tinkamą išvaizdą (drabužiai, plaukai, darbo vieta), tinkančią oficialiam bendravimui. Kambaryje neturėtų matytis išmėtytų daiktų ir kitų dėmesį trikdančių dalykų, iš darbo patalpos išveda savo augintinį, jeigu jis savo elgesiu trukdo pamokai.

4. Klasės mokiniai Microsoft Teams programoje pamokos/konsultacijos laukia „Laukimo kambaryje“ (anglų k. – „Waiting room“), iš kurio mokytojas į savo pamoką/konsultaciją įleidžia mokinus, atitinkančius taisyklių reikalavimus (žiūrėti 2 punktą). Mokinys, neatitinkantis nuotolinės pamokos/konsultacijos reikalavimo (-ų), gauna pastabą ir yra neįleidžiamas į pamoką/konsultaciją, kol nepasitaiso.

5. Mokinys pamokų/konsultacijų metu negali užsiimti pašaliniais, su pamoka/konsultacija nesusijusiais darbais, kita veikla (valgyti, gerti, kalbėtis su kitais asmenimis ar kitaip trukdyti nuotolinę pamoką/konsultaciją).

6. Už netinkamą ar piktybišką elgesį mokinys yra pašalinamas iš virtualios pamokos/konsultacijos. Vėliau apie tai mokytojas informuoja klasės vadovą ir mokinio tėvus (globėjus, rūpintojus).

7. Draudžiama vartoti trumpinius, necenzūrinius žodžius (keiktis ar kitaip nepagarbiai kalbėti), tyčiotis ir įžeidinėti kitus asmenis.

8. Draudžiama kelti į internetą nuotraukas, vaizdo įrašus be juose vaizduojamų žmonių sutikimo.

**9. Mokiniui draudžiama perduoti savo prisijungimo prie elektroninio dienyno (ar kitų) paskirų slaptažodžius, mokytojų gautas nuorodas (ID) į pamokas / konsultacijas pašaliniams (tretiems) asmenims.**

10. Mokiniui draudžiama jungtis į kitų klasių ar grupių virtualias, nuotolines pamokas/konsultacijas.

11. Griežtai draudžiama filmuoti, fotografuoti nuotolinę pamoką/konsultaciją be mokytojo sutikimo.

12. Nuotolinio mokymosi metu visiems privaloma laikytis etikos principų, asmens duomenų, autorinių teisių apsaugos reikalavimų. ***Už virtualioje erdvėje atliktus neteisėtus veiksmus, neteisėtus prisijungimus prie centro virtualios mokymosi aplinkos (Teams, Zoom, Messenger, el. dienyno ir kt.) ar neteisėtą elektroninių duomenų perėmimą ir panaudojimą užsitraukia baudžiamąją atsakomybę.***

13. Mokytojai pagalbos mokiniui specialistai laikosi bendro susitarimo: pastebėję virtualioje mokymosi aplinkoje (Teams, Zoom, Messenger ir t. t. pamokose / konsultacijose) patyčias, netinkamą, nepagarbų mokinio elgesį **nedelsiant reaguoja, fiksuoja ir informuoja** centro administraciją, kuri **kreipiasi į policiją dėl viešosios tvarkos pažeidimo viešoje erdvėje.**

14. Mokiniai privalo (išskyrus esant pateisinamoms ir rimtoms priežastims) bendrauti ir konsultuotis (atsakyti į žinutes, skambučius) su pagalbos mokiniui specialistais, mokytojais, klasių vadovais, centro administracija.

\_\_\_\_\_\_\_\_\_\_\_\_\_\_\_\_